ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ για την εξέλιξη των δαπανών του ΕΓΤΠΕ-τμήμα Εγγυήσεων - Σύστημα έγκαιρης προειδοποίησης n° 5/2001

ΠΙΝΑΚΑΣ ΠΕΡΙΕΧΟΜΕΝΩΝ

1. O διορθωτικός και συμπληρωματικός προϋπολογισμός (ΔΣΠ) αριθ. 1/2001

2. Συνολική εξέλιξη μηνιαίων δαπανών

3. Προσωρινή απορρόφηση πιστώσεων

4. Σχόλια

5. Συμπεράσματα

ΠΑΡΑΡΤΗΜΑ 1 : Τροποποίηση του μορφoτύπου για το οικονομικό έτος 2001

1. Εισαγωγή

2. Τρόποι υπολογισμού

ΠΑΡΑΡΤΗΜΑ 2 : Μορφότυπος 2001 - ΔΣΠ - Αθροιστικά ποσοστά

1. O διορθωτικός και συμπληρωματικός προϋπολογισμός (ΔΣΠ) αριθ. 1/2001

Η διαδικασία έγκρισης του ΔΣΠ αριθ. 1/2001 ολοκληρώθηκε στις 28 Φεβρουαρίου 2001. Ο εν λόγω ΔΣΠ εντάσσει στον προϋπολογισμό τις συμπληρωματικές δαπάνες ύψους 971 εκατ. EUR τις συνδεόμενες με τη ΣΕΒ, οι οποίες οφείλονται στα μέτρα υποστήριξης της αγοράς βοείου κρέατος που λήφθηκαν σε συνέχεια των αποφάσεων του Συμβουλίου Γεωργίας της 4ης Δεκεμβρίου 2000. Οι κύριες θέσεις που καλύπτονται από το ΔΣΠ είναι:

- οι συμπληρωματικές δαπάνες που θεσπίστηκαν το Δεκέμβριο από το Συμβούλιο Γεωργίας και αφορούν το καθεστώς καταστροφής ζώων ηλικίας άνω των 30 μηνών (κονδύλιο B1-2129: 700 εκατ. EUR),

- η επέμβαση για τη δημόσια αποθεματοποίηση του βοείου κρέατος (κονδύλια B1-2111 έως 2114: 238 εκατ. EUR) και

- η συγχρηματοδότηση των δοκιμασιών ΣΕΒ (κονδύλιο B1-2129: 33 εκατ. EUR).

Ο κανονισμός όσον αφορά τη δημοσιονομική πειθαρχία επιβάλει στην Επιτροπή την υποχρέωση επικαιροποίησης του συντελεστή μετατροπής με την ευκαιρία ενός ΔΣΠ που αφορά την κατηγορία 1 των δημοσιονομικών προοπτικών. Κατ´εφαρμογή των διατάξεων αυτών, ο συντελεστής μετατροπής αναθεωρήθηκε σε 1 EUR = 0,87 $ ενώ ο προϋπολογισμός του έτους 2001 βασίστηκε σε ισοτιμία 1 EUR = 0,91 $. Κατά συνέπεια η νέα αυτή ισοτιμία επέφερε μείωση των πιστώσεων κατά 245 εκατ. EUR, όπως φαίνεται κατωτέρω:

- Κεφάλαιο B1-10: Αροτραίες καλλιέργειες

- Κεφάλαιο B1-11: Ζάχαρη και ισογλυκόζη

- Κεφάλαιο B1-14: Κλωστικά φυτά (βαμβάκι)

- Κεφάλαιο B1-18: Λοιποί τομείς ή φυτικά προϊόντα (ρύζι)

- Κεφάλαιο B1-31: Επισιτιστικά προγράμματα (επισιτιστική βοήθεια)

- Κεφάλαιο B1-32 : POSEI // 178 εκατ. EUR,

22 εκατ. EUR,

24 εκατ. EUR,

16 εκατ. EUR,

4 εκατ. EUR,

1 εκατ. EUR.

Κατά συνέπεια οι συμπληρωματικές πιστώσεις ανέρχονται σε 726 εκατ. EUR αφού αφαιρεθεί η εξοικονόμηση 245 εκατ. EUR που πραγματοποιήθηκε λόγω της ισοτιμίας ευρώ/$.

Για την κατηγορία 1 του προϋπολογισμού, οι επικαιροποιημένες πιστώσεις ανέρχονται σε 44 023,7 εκατ. EUR (περιλαμβανομένου ποσού 40 εκατ. EUR στο κεφάλαιο B0-40) [1].

[1] Χωρίς να ληφθεί υπόψη ποσό πιστώσεων 500 εκατ. EUR εγγεγραμμένο στο νομισματικό αποθεματικό (B1-6).

Οι πιστώσεις

- της υποκατηγορίας « Δαπάνες ΚΓΠ πλην της γεωργικής ανάπτυξης» (αποκαλούμενη υποκατηγορία 1a, που καλύπτει του τίτλους B1-1 έως B1-3) ανέρχονται σε 39 528,7 εκατ. EUR. Τοποθετούνται κατά 506,3 εκατ. EUR κάτω της οροφής της καθοριζόμενης με τη διοργανική συμφωνία της 6ης Μαίου 1999 [2],

[2] Διοργανική συμφωνία της 6ης Μαίου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τη δημοσιονομική πειθαρχία και τη βελτίωση της δημοσιονομικής διαδικασίας (1999/C 172/01).

- της υποκατηγορίας « Γεωργική ανάπτυξη και συνοδευτικά μέτρα » (ονομαζόμενη στο εξής υποκατηγορία 1β, που καλύπτει τον τίτλο B1-4) δεν μεταβάλλονται και, κατά συνέπεια, ανέρχονται σε 4 495,0 εκατ. EUR, ποσό ίσο προς την οροφή την καθοριζόμενη με τη διοργανική συμφωνία.

Οι πιστώσεις οι εγγεγραμμένες για ποσό ύψους 40 εκατ. EUR στο κεφάλαιο B0-40 "Προσωρινές πιστώσεις" θα είναι διαθέσιμες μόνο μετά από μεταφορά. Θα ενταχθούν στο κεφάλαιο:

>ΘΕΣΗ ΠIΝΑΚΑ>

2. ΣΥΝΟΛΙΚΗ ΕΞΕΛΙΞΗ ΜΗΝΙΑΙΩΝ ΔΑΠΑΝΩΝ

Οι πίνακες που ακολουθούν παρουσιάζουν τη συνολική εξέλιξη των μηνιαίων δαπανών σε σχέση με τον προβλεπόμενο μορφότυπο των δαπανών. Η κατάσταση αυτή αντιστοιχεί στις δαπάνες που πραγματοποιήθηκαν στα κράτη μέλη από 16 Οκτωβρίου 2000 έως 31 Μαρτίου 2001.

Επιπλέον, για ορισμένα κονδύλια του ΣΔΠ αριθ. 1/2001 αναπροσαρμόσθηκε η διαμόρφωση του μορφότυπου δαπανών. Οι σχετικές εξηγήσεις παρατίθενται στο παράρτημα της παρούσας έκθεσης.

2.1. Η υποκατηγορία 1α « Δαπάνες ΚΓΠ πλην της αγροτικής ανάπτυξης»

>ΘΕΣΗ ΠIΝΑΚΑ>

2.2. Η υποκατηγορία 1β « Αγροτική ανάπτυξη και συνοδευτικά μέτρα »

>ΘΕΣΗ ΠIΝΑΚΑ>

3. ΠΡΟΣΩΡΙΝΗ ΑΠΟΡΡΟΦΗΣΗ ΠΙΣΤΩΣΕΩΝ

Στον πίνακα που ακολουθεί εμφαίνεται η προσωρινή απορρόφηση πιστώσεων κατά τους πέντε πρώτους μήνες του οικονομικού έτους 2001 :

>ΘΕΣΗ ΠIΝΑΚΑ>

4. ΣΧΟΛΙΑ

4.1. Η εκτέλεση πιστώσεων για το Μάιο 2001

Η εκτέλεση πιστώσεων της υποκατηγορίας 1 του προϋπολογισμού για το Μάιο 2001 (δαπάνες των κρατών μελών από 16 Οκτωβρίου 2000 έως 31 Μαρτίου 2001) καθορίζεται σε 29 331,6 εκατ. EUR, ήτοι 67% των πιστώσεων. Οι δαπάνες τοποθετούνται

- για την υποκατηγορία 1α (δαπάνες ΚΓΠ πλην της αγροτικής ανάπτυξης) σε 842,3 εκατ. EUR κάτω του δείκτη,

- για την υποκατηγορία 1β (αγροτική ανάπτυξη και συνοδευτικά μέτρα) σε 512,1 εκατ. EUR κάτω του δείκτη.

4.2. Νομισματικοί παράγοντες

4.2.1. Η ισοτιμία του δολαρίου έναντι του ευρώ

Το επίπεδο δαπανών που αναφέρεται στο προηγούμενο σημείο λαμβάνει υπόψη την εξέλιξη της ισοτιμίας του δολαρίου έναντι του ευρώ. Για σημαντικό μέρος των επιστροφών κατά την εξαγωγή γεωργικών προϊόντων, ιδίως για τα σιτηρά και τη ζάχαρη, καθώς και στην περίπτωση ορισμένων εσωτερικών ενισχύσεων όπως η ενίσχυση για το βαμβάκι, το επίπεδο δαπανών εξαρτάται από την εξέλιξη της ισοτιμίας του δολαρίου.

Σύμφωνα με τον κανονισμό του Συμβουλίου για τη δημοσιονομική πειθαρχία (κανονισμός (ΕΚ) αριθ. 2040/2000 του Συμβουλίου, της 26.9.2000), ο ΔΣΠ αριθ. 1/2001 καταρτίστηκε με βάση μέση ισοτιμία του δολαρίου 1 EUR = 0,87 $.

4.2.2. Η επίπτωση των διπλών τιμών

Το κόστος των διπλών τιμών για το ΕΓΤΠΕ-τμήμα Εγγυήσεων εκτιμήθηκε σε 77 εκατ. EUR.

4.3. Παράγοντες της αγοράς

4.3.1. Υποκατηγορία 1a

Για την υποκατηγορία 1α, τα δύο τρίτα της υποεκτέλεσης (- 636 εκατ. EUR) του προϋπολογισμού σε σχέση με το δείκτη οφείλονται στα ζωικά προϊόντα. Για τις σημαντικότερες αποκλίσεις λεπτομερής εξήγηση παρέχεται κατωτέρω ανά κεφάλαιο :

Κεφάλαιο B1-11 : Ζάχαρη // Απόκλιση: - 120 εκατ. EUR (- 7,0%)

// (δαπάνες : 777 εκατ. EUR)

(δείκτης : 897 εκατ. EUR)

Η υποεκτέλεση σε σχέση με το δείκτη οφείλεται στο γεγονός ότι οι ποσότητες ζάχαρης που εξήχθησαν μέχρι το τέλος Φεβρουαρίου 2001 ήσαν ίσες προς το 80% της ποσότητας που έπρεπε να εξαχθεί μέχρι την εν λόγω περίοδο του έτους. Επιπλέον, ο μέσος συντελεστής επιστροφής που δόθηκε από την έναρξη του δημοσιονομικού έτους ήταν ίσος προς το 95% του συντελεστή που εφαρμόζεται στις υποθέσεις οι οποίες υιοθετήθηκαν για την κατάρτιση του προϋπολογισμού του έτους 2001.

Κεφάλαιο B1-12 : Ελαιόλαδο // Απόκλιση : -77 εκατ. EUR (- 3,1%)

// (δαπάνες : 2 062 εκατ. EUR)

(δείκτης : 2 139 εκατ. EUR)

Ο μορφότυπος του τρέχοντος έτους βασίστηκε στο ρυθμό πληρωμών για το έτος 2000. Η υποεκτέλεση οφείλεται στο γεγονός ότι, αν και η Ιταλία είχε προκαταβάλει σχεδόν στο σύνολό τους τις ενισχύσεις στην παραγωγή ελαιολάδου για την περίοδο εμπορίας 1999/2000, παραμένουν καθυστερήσεις όσον αφορά τις πληρωμές προκαταβολών ενίσχυσης στην παραγωγή στις χώρες EL, E, F και P.

Η εν λόγω υποαπορρόφηση όσον αφορά τις πληρωμές της ενίσχυσης στην παραγωγή για την περίοδο εμπορίας 1999/2000 αναμένεται ότι θα τακτοποιηθεί στο πλαίσιο της καταβολής του υπολοίπου των ενισχύσεων αυτών. Εντούτοις, η συνολική εκτέλεση της ενίσχυσης στην παραγωγή θα ήταν δυνατόν να έχει ως αποτέλεσμα την υπέρβαση των διαθέσιμων πιστώσεων λόγω καθυστερημένων πληρωμών των υπόψη ενισχύσεων της περιόδου εμπορίας 1998/99 στην EL και στην E.

Κεφάλαιο B1-14 : Κλωστικά φυτά και μεταξοσκώληκες // Απόκλιση : -87 εκατ. EUR (- 10,5% )

// (δαπάνες : 571 εκατ. EUR)

(δείκτης : 658 εκατ. EUR)

Η υποεκτέλεση οφείλεται στο γεγονός ότι, λόγω των αυξημένων τιμών βαμβακιού στην παγκόσμια αγορά, το επίπεδο προκαταβολών της ενίσχυσης μειώθηκε μέχρι το μήνα Δεκέμβριο 2000. Κατά συνέπεια οι δαπάνες οι δηλωθείσες για τον προϋπολογισμό ήσαν χαμηλότερες σε σχέση με το δείκτη.

Κεφάλαιο B1-16 : Προϊόντα του αμπελοοινικού τομέα // Απόκλιση : + 90 εκατ. EUR (+ 7,8%)

// (δαπάνες : 394 εκατ. EUR)

(δείκτης: 304 εκατ. EUR)

Η υπέρβαση του δείκτη οφείλεται στο γεγονός ότι ο δείκτης που αφορά την απόσταξη επιτραπέζιων οίνων για την αγορά αλκοόλης για ανθρώπινη κατανάλωση (νέο μέτρο που εισήχθη με τη μεταρρύθμιση της αμπελοοινικής αγοράς το 1999) καθορίστηκε σε γραμμική βάση για χρονικό διάστημα 10 μηνών από τον Ιανουάριο του έτους 2001. Εντούτοις, λόγω αύξησης της παραγωγής επιτραπέζιων οίνων, τα κράτη μέλη επιτάχυναν τις διαδικασίες τους για τη θέση του εν λόγω μέτρου σε εφαρμογή. Ειδικότερα, οι αποστάξεις για την αγορά αλκοολών για ανθρώπινη κατανάλωση είχαν ήδη λάβει χώρα το Νοέμβριο του 2000, όταν πραγματοποιήθηκαν οι πρώτες μεταφορές υπέρ της Ισπανίας, της Ιταλίας και της Γερμανίας.

Στην παρούσα φάση εξέλιξης του προϋπολογισμού υφίστανται αβεβαιότητες σχετικά με το επίπεδο εξόδων από τώρα και μέχρι το τέλος του οικονομικού έτους. Αφενός υφίσταται κάποιος παράγων αύξησης στο πλαίσιο της απόσταξης λόγω των σημαντικών ποσοτήτων οίνου προς απόσταξη. Αφετέρου, υπό το καθεστώς της αναδιάρθρωσης και εφόσον πρόκειται για το πρώτο έτος εφαρμογής του μέτρου αυτού, θα ήταν δυνατόν οι δαπάνες να αποδειχθούν κατώτερες των προβλέψεων. Τα κράτη μέλη πρέπει να κοινοποιήσουν τις πληροφορίες όσον αφορά τη θέση σε εφαρμογή του μέτρου αυτού πριν από την 30ή Ιουνίου 2001.

Κεφάλαιο B1-21 : Βόειο κρέας // Απόκλιση : - 636 εκατ. EUR (- 9,1%)

// (δαπάνες : 2 987 εκατ. EUR)

(δείκτης : 3 623 εκατ. EUR)

Η υποεκτέλεση σε σχέση με το δείκτη οδηγεί στις ακόλουθες παρατηρήσεις όσον αφορά συγκεκριμένα μέτρα:

Επιστροφές στην εξαγωγή :

Ήσαν χαμηλότερες λόγω μείωσης του όγκου εξαγωγών που έφθασε μόνο το 56% του όγκου του προηγούμενου οικονομικού έτους, λόγω του κλεισίματος αγορών εξαγωγής του βοείου κρέατος.

Παρέμβαση της δημόσιας αποθεματοποίησης στον τομέα του βοείου κρέατος:

Η οικονομική επίπτωση στις 31.3.2001 αναφέρεται πιθανότατα σε αγορές περίπου 19 000 τόνων, οι οποίες δημοπρατήθηκαν κατά το χρονικό διάστημα που φθάνει μέχρι την πρώτη εβδομάδα του Ιανουαρίου 2001. Στο τέλος του μηνός Ιανουαρίου 2001, το επίπεδο ποσοτήτων βοείου κρέατος που δημοπρατήθηκαν ανερχόταν σε 43 000 τόνους ενώ στο τέλος του μηνός Φεβρουαρίου 2001 είχαν κατακυρθεί 76 000 τόνοι βοείου κρέατος. Οι εν λόγω προμήθειες δεν έχουν ακόμη εμφανιστεί στους λογαριασμούς του ΕΓΤΠΕ.

Πριμοδότηση στο βόειο κρέας :

Ο δείκτης όσον αφορά τις πριμοδοτήσεις στο βόειο κρέας καθορίστηκε αρχικά με βάση την υπόθεση ότι τα κράτη μέλη θα πλήρωναν την προκαταβολή πριμοδοτήσεων με συντελεστή 80%, προσαυξημένο το Δεκεμβρίου του έτους 2000. Η υπόθεση αυτή δεν επιβεβαιώθηκε στην πραγματικότητα από το ρυθμό πληρωμών των κρατών μελών. Για το λόγο αυτό ο δείκτης πλέον βασίζεται εκ νέου στη μέση τιμή τριετίας για τις σημαντικότερες πριμοδοτήσεις. Παρά τις προσαρμογές αυτές, οι πληρωμές παραμένουν βραδείες για την πριμοδότηση στη σφαγή, λόγω χαμηλών τιμών και αστάθειας της αγοράς καθώς, πρόσφατα, περιορισμών στις μεταφορές, που υποχρέωσαν τους παραγωγούς να διατηρήσουν τα ζώα τους στις εκμεταλλεύσεις τους.

Έκτακτα μέτρα στήριξης:

- καθυστερήσεις πληρωμών που αναφέρθηκαν από το Ηνωμένο Βασίλειο.

Τα μέτρα σχετικά με τη ΣΕΒ:

- Η εκτέλεση του προϋπολογισμού για τα εν λόγω μέτρα δεν είναι σημαντική προς στιγμήν. Με βάση τις προβλέψεις τους, τα κράτη μέλη θα αρχίσουν να δηλώνουν σημαντικές δαπάνες μόνο από το μήνα Μάιο του 2001.

Στην παρούσα φάση, με βάση τις εκθέσεις κρατών μελών, φαίνεται ότι το επίπεδο εκτέλεσης του καθεστώτος αγοράς για καταστροφή θα είναι χαμηλότερο σε σχέση με το προβλεπόμενο. Κατόπιν τούτου εκτιμάται ότι οι δαπάνες θα παραμείνουν κατώτερες σε σχέση με τις προβλεφθείσες στο πλαίσιο του ΔΣΠ και είναι εξαιρετικά πιθανό ότι δεν θα πραγματοποιηθούν οικονομίες στο κονδύλιο αυτό.

Κεφάλαιο B1-30: Προϊόντα εκτός παραρτήματος I // Απόκλιση : + 36 εκατ. EUR (+ 8,6%)

// (δαπάνες: 231 εκατ. EUR)

(δείκτης: 195 εκατ. EUR)

Η υπέρβαση του δείκτη οφείλεται σε αύξηση της χρήσης σκόνης αποκορυφωμένου γάλακτος (IRL, NL), σκόνης πλήρους γάλακτος (IRL, NL), ζάχαρης (NL, UK, D, E), σιτηρών και ρυζιού (F, NL) καθώς και βουτύρου (B, NL, D).

Λαμβανομένου υπόψη του γεγονότος ότι σημαντικό μέρος πληρωμών αφορούσαν την εκκαθάριση φακέλων της παλαιότερης περιόδου εμπορίας, με συντελεστές επιστροφών υψηλότερους σε σχέση με το παρόν επίπεδο, η θετική απόκλιση που διαπιστώνεται αναμένεται ότι θα συνεχιστεί μέχρι το τέλος του οικονομικού έτους.

Κεφάλαιο B1-32: Προγράμματα POSEI // Απόκλιση: - 20 εκατ. EUR (- 7,7%)

// (δαπάνες: 92 εκατ. EUR)

(δείκτης: 112 εκατ. EUR)

Η υποεκτέλεση σε σχέση με το δείκτη οφείλεται, ουσιαστικά, στην καθυστέρηση της Γαλλίας όσον αφορά τη θέση σε εφαρμογή του προγράμματος POSEIDOM.

Κεφάλαιο B1-39 : Άλλα μέτρα // Απόκλιση : + 27 εκατ. EUR (+ 6,6%)

// (δαπάνες : 271 εκατ. EUR)

(δείκτης : 244 εκατ. EUR)

Η υπέρβαση του δείκτη οφείλεται εν μέρει στις πληρωμές εκ μέρους του Ηνωμένου Βασιλείου, της Ιρλανδίας και της Σουηδίας υπολοίπων για την πρώτη και τη δεύτερη δόση όσον αφορά τα μέτρα καθώς και στις πληρωμές εκ μέρους του Ηνωμένου Βασιλείου όσον αφορά το οριστικό καθεστώς. Τέλος, η Ιταλία κατέβαλε ποσόν 6 εκατ. EUR για το προηγούμενο καθεστώς στο 1999.

Είναι δυνατόν να αναμένεται υπέρβαση πιστώσεων στο τέλος του οικονομικού έτους για το κεφάλαιο αυτό λόγω, βασικά, των σημαντικών ανατιμήσεων νομισμάτων του Ηνωμένου Βασιλείου και της Σουηδίας για τη διάρκεια του έτους 2000.

4.3.2. Υποκατηγορία 1β

Κεφάλαιο B1-40 : Αγροτική ανάπτυξη // Απόκλιση : - 512 εκατ. EUR (-11,4%)

// (δαπάνες : 1 217 εκατ. EUR)

(δείκτης : 1 729 εκατ. EUR)

Η υποεκτέλεση σε σχέση με το δείκτη οφείλεται στο γεγονός ότι τα περισσότερα κράτη μέλη, με εξαίρεση την Πορτογαλία, πραγματοποίησαν πληρωμές κατώτερες σε σχέση με τις προβλεφθείσες για το μήνα Μάρτιο του 2001. Επιπλέον, παρατηρήθηκε επίσης ότι τα κράτη μέλη εξακολούθησαν την κανονική εφαρμογή των παλαιών μέτρων σε αντίθεση με τα νέα μέτρα τα περιλαμβανόμενα στο κεφάλαιο αυτό για το έτος 2000. Ειδικότερα:

- για την πρόωρη συνταξιοδότηση (B1-403) : σχεδόν όλες οι δαπάνες αφορούσαν τα μέτρα του παλαιότερου καθεστώτος,

- για τα γεωργοπεριβαλλοντικά μέτρα (B1-405) : 82% των δαπανών αφορούσαν τα μέτρα του παλαιότερου καθεστώτος,

- για τα μέτρα αναδάσωσης (B1-407) : 60% των δαπανών αφορούσαν τα μέτρα του παλαιού καθεστώτος.

5. ΣΥΜΠΕΡΑΣΜΑΤΑ

5.1. Η εκτέλεση πιστώσεων στις 31 Μαίου 2001 για την υποκατηγορία 1α

Η εκτέλεση πιστώσεων στις 31 Μαίου 2001 (δαπάνες κρατών μελών από 16 Οκτωβρίου 2000 έως 31 Μαρτίου 2001) ανέρχεται σε 28 114,2 εκατ. EUR, δηλαδή το 71% των πιστώσεων.

Οι δαπάνες τοποθετούνται σε 840 εκατ. EUR κάτω του δείκτη. Κατά συνέπεια, οι διαπιστωθείσες αποκλίσεις μεταξύ του επιπέδου των πραγματοποιηθεισών δαπανών και του επιπέδου του δείκτη βρίσκονται στο ίδιο επίπεδο σε σχέση με τον προηγούμενο μήνα. Οι αποκλίσεις αυτές εξηγούνται λόγω ρυθμού πληρωμών κρατών μελών διάφορων των προβλέψεων του δείκτη, για τους λόγους που αναφέρονται ανωτέρω. Εντούτοις, σε ορισμένες περιπτώσεις, οι οποίες έχουν ήδη σχολιαστεί στην έκθεση, προβλέπεται ότι η απόκλιση αυτή θα παραμείνει μέχρι το τέλος του οικονομικού έτους.

5.2. Η εκτέλεση πιστώσεων στις 31 Μαίου 2001 για την υποκατηγορία 1β

Η εκτέλεση πιστώσεων στις 31 Μαίου 2001 (δαπάνες κρατών μελών από 16 Οκτωβρίου 2000 έως 31 Μαρτίου 2001) καθορίζεται σε 1 217,4 εκατ. EUR, δηλαδή το 27% των πιστώσεων.

Οι δαπάνες τοποθετούνται σε 512 εκατ. EUR κάτω του δείκτη. Οι διαπιστωθείσες αποκλίσεις μεταξύ του επιπέδου πραγματοποιηθεισών δαπανών και του επιπέδου του δείκτη ακολουθούν αυξητική πορεία σε σχέση με τον προηγούμενο μήνα. Εντούτοις, είναι πολύ πρώιμο να εξαχθεί το συμπέρασμα ότι η αρνητική απόκλιση θα εξακολουθήσει μέχρι το τέλος του οικονομικού έτους. Είναι όντως πάντοτε πιθανή η "ανάκαμψη" εντός των προσεχών μηνών.

ΠΑΡΑΡΤΗΜΑ 1 τροποποιηση του μορφοτυπου δαπανων για το οικονομικο ετοσ 2001

1. εισαγωγη

Το Φεβρουάριο 2001 η αρχή προϋπολογισμού ενέκρινε το ΔΣΠ αριθ. 1/2001, που περιλαμβάνει τροποποιήσεις πιστώσεων για ποσόν ύψους 726 εκατ. EUR.

Για τα κονδύλια του προϋπολογισμού για τα οποία πραγματοποιήθηκε μείωση πιστώσεων ως επακόλουθο της εξέλιξης του EUR, ο μορφότυπος δεν τροποποιήθηκε.

Τα κεφάλαια B1-21 και B1-33, τα οποία ευνοήθηκαν με αύξηση πιστώσεων, θα αποτελέσουν το αντικείμενο τροποποίησης μορφοτύπου.

2. τροποι υπολογισμου

2.1. Κεφάλαιο 21 - Βόειο κρέας

B1-2111 - Τεχνικής φύσεως έξοδα σχετικά με τη δημόσια αποθεματοποίηση

B1-2112 - Χρηματοοικονομικά έξοδα σχετικά με τη δημόσια αποθεματοποίηση

Λαμβανομένων υπόψη ότι οι πρώτες αγορές στην παρέμβαση άρχισαν το μήνα Δεκέμβριο καθώς και των καθυστερήσεων εισόδου στο απόθεμα και λογιστικής παρακολούθησης, μεταξύ των μηνών Φεβρουαρίου και Οκτωβρίου ο μορφότυπος διαμορφώθηκε κατά τρόπο γραμμικό.

B1-2114 - Υποτίμηση αποθεμάτων

Λαμβανομένων υπόψη των πρώτων αγορών στην παρέμβαση κατά το μήνα Δεκέμβριο καθώς και συγκέντρωσης αγορών κατά την αρχή της περιόδου παρέμβασης λόγω ατονίας της αγοράς, ο μορφότυπος διαμορφώθηκε ως εξής: 20% τον Φεβρουάριο, 20% το Μάρτιο και γραμμικά μεταξύ Απριλίου και Οκτωβρίου.

B1-2120 - Πριμοδοτήσεις για τη θηλάζουσα αγελάδα

B1-2122 - Ειδικές πριμοδοτήσεις

Αντίθετα προς τις υποθέσεις που έγιναν εκ μέρους της Επιτροπής, τα περισσότερα κράτη μέλη δεν χρησιμοποιούν τη δυνατότητα πληρωμής προκαταβολών. Κατά συνέπεια, επανήλθε ο κλασσικός μορφότυπος, ο οποίος λαμβάνει υπόψη τρία έτη.

B1-2129 - Λοιπές παρεμβάσεις

Δεδομένου ότι πρόκειται για νέο μέτρο (κανονισμός (ΕΚ) αριθ. 2777/2000 της Επιτροπής, της 18ης Δεκεμβρίου 2000, περί θεσπίσεως εξαιρετικών μέτρων στήριξης για την αγορά βοείου κρέατος) το οποίο ισχύει από την 1η Ιανουαρίου 2001 μέχρι την 30ή Ιουνίου 2001 και λαμβανομένου υπόψη των προθεσμιών για την πραγματοποίηση των πληρωμών, μεταξύ Μαρτίου και Οκτωβρίου ο μορφότυπος διαμορφώνεται κατά τρόπο γραμμικό.

3. Κεφάλαιο 33 - κτηνιατρικα και φυτοϋγειονομικα μετρα

B1-330 - Προγράμματα εξάλειψης και επιτήρησης ασθενειών ζώων

B1-331 - Λοιπές ενέργειες στον κτηνιατρικό τομέα

B1-332 - Ταμεία για επείγουσες κτηνιατρικές ενέργειες

B1-333 - Φυτοϋγειονομικές παρεμβάσεις

B1-339 - Λοιπά

Όσον αφορά τις άμεσες πληρωμές, ο μορφότυπος διαμορφώνεται με βάση προβλέψεις δαπανών για το έτος 2001.

>ΘΕΣΗ ΠIΝΑΚΑ>